”મું ઘેર નથ જવાની.” સવલી બોલી, આ સાંભળી મઘો ગુસ્સામાં બોલ્યો, “ મુને ના કે’તાં પેલાં તન કૂવો ન હુઝ્યો!” મીનાબહેન પોતાના નવા ફ્લેટની બાલ્કનીમાં બેસીને મઘા અને સવલીનો સંવાદ સાંભળી રહ્યા. મીઠાંબોલી સવલીનો ઉંચો અવાજ સંભળાયો, “હૂઝ્યો’તો નં! પણ માર એ કૂવો પેલો તમનં બતાવવો’તો; તમારી હગ્ગી બોને ગળાફાંહો ખાધો તારેય તમારી આંછ્યો નોતી ઉઘડી.. મું ઘેર નથ જવાની, એક ફેર કીધું તી’ કીધું.” આ શું બોલે છે સવલી. દાડીએ કામ કરતું આ યુગલ, વર્તણુંકમાં ભણેલાને શરમાવે એવી સારસ બેલડી જેવું હતું.